**Dog Show**

Look at aa thae Poodle dugs

Wi curly hair and floppy lugs

And Yorkies wi their ribboned hair

That snowk at ye wi snooty air.

Pekinese that yap-yap-yap

Fit only for my leddy’s lap

Big Bulldogs and growlin Pugs

Wi slaverin tongues and ugly mugs.

Dugs in orra shapes and sizes

Competin for the cups and prizes

There’s nane amang them that I like

As weel’s my ain wee tousie tyke.